
ELŐTERJESZTÉS

Mórágy Község Képviselő - testületének 2023. augusztus 18. 
rendes/rendkívüli testületi ülésére

	Tárgy:
	Döntés Filkor Gábor első lakáshoz jutásának támogatásáról

	Előterjesztő:
	Glöckner Henrik polgármester

	Előterjesztést készítette:
	Simondi Zoltánné igazgatási előadó

	Előterjesztés száma:
	16. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!
Filkor Gábor és Horváth Tímea Mórágy, Alkotmány u 18. szám alatti lakosok kérelmet nyújtottak be, melyben kérték az első lakáshoz jutók támogatásának megállapítását. Kérelméhez mellékelték a 7165 Mórágy, Alkotmány u 18. szám alatti ingatlan megvásárlását igazoló adásvételi szerződést. Az ingatlan vételára az adásvételi szerződés alapján 5.000.000,-  Ft. 

Mórágy Község Önkormányzat Képviselő-testületének az első lakáshoz jutás támogatásának helyi szabályozásáról szóló 2/2022. (V. 10.) számú rendelete (továbbiakban: Rendelet) 4. §-a értelmében: 
(1) Támogatásban részesítendő, aki:
a) Mórágy községben állandó bejelentett lakóhellyel rendelkezik,
b) a településen épít, vagy vásárol lakóházat életvitelszerű itt tartózkodása végett,
c) 40 év alatti,
d) a településen lakáshoz jutási támogatásban még nem részesült,
e) az önkormányzat felé tartozása nincs, továbbá
f) vállalja, hogy a támogatással megszerzett ingatlant 5 éven belül nem idegeníti el, ha igen, úgy a támogatást visszafizeti az önkormányzat részére.
(2) Aki nem első lakáshoz jutó, de letelepedése a település számára fontos.
(3) Aki az (1) bekezdés szerint támogatásra jogosult feltételek valamelyikének nem felel meg, de a testület különös méltánylást érdemlő esetben támogatást biztosíthat.
(4) A helyben lakást a személyi azonosítót és lakcímet igazoló hatósági igazolvánnyal szükséges bizonyítani.
(5) A támogatás csak olyan lakás vásárlásához igényelhető, amelyik legalább komfortos. Amennyiben a megvásárolni kívánt lakás romos, vagy az I. fokú építési hatóság szakértői véleménye szerint nem lakható, a támogatás csak akkor adható, ha a kérelmező az adásvételi-szerződésben kötelezettséget vállalt új lakás építésére

A Rendelet 6. § (1) bekezdése értelmében a támogatás összege:
(1) A támogatás összege:
a) első, új lakóház építése esetén: maximum 500.000.-Ft, egyedi elbírálás alapján
b) régi lakóház vásárlása esetén : maximum 400.000.-Ft-ig terjedhet - figyelemmel a megszerezni kívánt ingatlan értékére – egyedi elbírálás alapján.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

Határozati javaslat: 

Mórágy Község Önkormányzatának Képviselő-testülete úgy határozott, hogy Filkor Gábor és Horváth Tímea Mórágy, Alkotmány u 18. szám alatti lakosok részére ……………….. Ft első lakáshoz jutó támogatást nyújt a  Mórágy, Alkotmány u 18. szám, belterület 641 hrsz. szám alatti ingatlan megvásárlásához, mivel a fent nevezett az első lakáshoz jutás támogatásának helyi szabályozásáról szóló 2/2022. (V. 10.) önkormányzati rendelet 4. §-a szerint támogatásra jogosult.
A Képviselő-testület felhívja a támogatott figyelmét, hogy a támogatással megszerzett ingatlant 5 éven belül nem idegenítheti el, ha igen, úgy a támogatást vissza kell fizetni az önkormányzat részére.

Mórágy, 2022. augusztus 9. 
								
Glöckner Henrik sk.
								    polgármester

